****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 16. august 2021 nr 1-9/21/43

Algus kell 16.00, lõpp kell 16.25

**Koosolekut juhatas** Tiit Jürmann

**Protokollis** Helena Tiivel

**Võtsid osa liikmed:** Piret Aus, Liia Ardel, Eero Järvekülg, Tiit Jürmann, Margit Kirss, Kalli Põld, Juhan-Mart Salumäe, Kätly Soorm, Anett Suits, Margit Suurmets

**Puudusid:** Harri Künnapuu, Tonio Tamra

**Koosolekul viibisid:** linnaarengu peaspetsialistReet Alev,abilinnapea Jane Koitlepp,kultuuri- ja noorsootöö spetsialist Vilja Volmer-Martinson

Koosolek toimus füüsiliselt raekojas ja elektrooniliselt Microsoft Teamsi vahendusel.

Komisjon kinnitas päevakorra

**PÄEVAKORD:**

1. COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse taotlemiseks projektide nimekirja kinnitamine (2021/370)

2. Projektitoetuste eelarvete ringitõstmine

**PÄEVAKORRAPUNKT NR 1**

**COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse taotlemiseks projektide nimekirja kinnitamine (2021/370)**

**KUULATI:**

R. Alev andis ülevaate eelnõust, mille eesmärgiks on riigihalduse ministri 23.04.2021 määrusega nr 12 kehtestatud "COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse eraldamise ning kasutamise tingimuste ja korra“ (edaspidi nimetatud kord) alusel Viljandi linnale piirsummana määratud 390 000 euro suuruse toetuse taotlemise aluseks oleva projektide nimekirja kinnitamine ja linnavalitsusele volituste andmine toetuse taotlemiseks Rahandusministeeriumile dokumentide esitamiseks.

J.-M. Salumäe – kas ka Viljandi linna teised üldhariduskoolide hooned vajaksid ventilatsioonisüsteemide uuendamist?

Komisjon palub abilinnapea K. Märtinilt J.-M. Salumäe küsimusele kirjalikku vastust.

**OTSUSTATI:**

1. Toetada eelnõu „COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse taotlemiseks projektide nimekirja kinnitamine (2021/370)“.
2. K. Märtinil anda hariduskomisjonile kirjalik ülevaade Viljandi linna üldhariduskoolide hoonete ventilatsioonisüsteemide uuendamise ja neisse investeerimise vajadusest.

**PÄEVAKORRAPUNKT NR 2**

**Projektitoetuste eelarvete ringitõstmine**

**KUULATI:**

V. Volmer-Martinson – 2. augustil oli projektitoetuste selle aasta viimase vooru taotluste tähtaeg ning nüüd on teada, et noorsootöö valdkonda ka see voor ühtegi taotlust ei laekunud. Sellest tulenevalt jääb selle eelarverea jäägiks 3500 eurot. Samal ajal haridusvaldkonda laekus 2 taotlust ning küsitakse märgatavalt rohkem kui on jagada. Seega teen ettepaneku, et hariduskomisjon teeks linnavalitsusele ettepaneku eelarveread ümber tõsta nii, et noorsootöö valdkonna 3500 eurot tõstetakse haridusvaldkonna projektitoetuste reale.

J.-M. Salumäe – mõtte koht on see, et kuna kultuurivaldkonnas jääb tihti peale raha puudu ja haridusprojektidest võib ülejääki tekkida isegi siis, kui on noorsootöö valdkonna raha hulgas, siis tasub mõelda, et eelarveridu ka sedasi ümber tõsta, et haridusvaldkonnast ülejääv raha kultuurivaldkonda tõsta.

**OTSUSTATI:**

Komisjon toetab eelarveridade ümbertõstmist nii, et noorsootöö valdkonnast järgi jääv 3500 eurot tõsta haridusvaldkonda.

(allkirjastatud digitaalselt) (allkirjastatud digitaalselt)

Tiit Jürmann Helena Tiivel

koosoleku juhataja protokollija